มีโอกาสตื่นมาวิ่งงานคณะตอนเช้าๆแล้ว ต้องหาอะไรใส่ท้องหลังงานวิ่งกันซะหน่อย ก็เลยต้องแวะมาชิมโจ๊กสามย่านอันโด่งดังซักหน่อยค่ะ 

ร้านโจ๊กสามย่านนี้ เราจำจุดหมายง่ายๆว่าอยู่ปากซอยจุฬา 50 ที่จะเลี้ยวไปกินชาบูนางในสาขาสามย่านนั่นเอง ????(ขนาดจุดมาร์กยังเป็นร้านอาหาร) เป็นร้านห้องแถวสามห้อง ห้องนึงเป็นส่วนปรุงอาหาร อยู่ติดกับร้านขายชากาแฟ มีโต๊ะนั่งทานอยู่ริมถนนหน้าร้าน ส่วนอีกสองห้องเป็นที่นั่งทาน สามห้องนี้ไม่ติดกันนะคะ ทำมุมเป็นสามเหลี่ยมเลยล่ะ ช่วงเช้าร้านเปิดถึงสายๆ 9 โมงได้ จากนั้นก็ไปเปิดนู่นเลยค่ะ บ่ายสามบ่ายสี่จนถึงดึกๆ

เมนูที่สั่งเป็นโจ๊ะหมูใส่ไข่ (ใส่ไข่คิดเพิ่ม 5 บาทค่ะ) และโจ๊กรวมใส่ไข่ 45 บาท โจ๊กไม่ได้ข้นมากนะคะ แต่น้ำหอมหวานมาก ถ้าข้นกว่านี้จะโดนเลยล่ะ โจ๊กรสออกเค็มนะ แนะนำให้ชิมก่อนเติมซีอิ๊วนะคะ ส่วนหมูชิ้นก็เด้งสุดๆ ทุกคนลงคะแนนให้หมูเนี่ยแหละค่ะ ปรุงรสมาอร่อยดีงาม ส่วนไข่ที่นี่เป็นไข่ลวกไม่สุกค่ะ ใครชอบแบบสุกก็บอกได้นะ เค้ามีสองแบบค่ะ เรานี่ชอบดิบๆ ซูดไข่แดงทั้งลูก ยิ่งกว่าโด๊ป ????

ส่วนใครที่อยากกินคู่กับปลาท่องโก๋ตัวใหญ่แล้วล่ะก็ ให้เดินข้ามไปร้านที่อยู่ฝั่งตรงข้ามค่ะ จะเห็นคนต่อแถวยาวๆอยู่หน้าเตา มีขายทั้งแลบตัวใหญ่ตัวเล็ก วันที่เราไปค่อนข้างสายแล้ว เลยอด ไม่ทันกิน ???? ใครสนใจตามมาลองชิมได้นะคะ :))